NYEREMÉNYJÁTÉK RÉSZVÉTELI ÉS JÁTÉKSZABÁLYZATA –

Petrányi Autó – MG Nyílt Napok 2025. 07.17-18.

# A JÁTÉK SZERVEZŐJE

Az „Petrányi Autó – MG Nyílt Napok 2025. 07.17-18.” elnevezésű nyereményjáték (”Játék”) szervezője a Petrányi-Autó Kft.(székhely: 1106 Budapest, Kerepesi út 105.) (”Szervező”), a Játék lebonyolítója a Petrányi Autó Kft. (székhely: 1106 Budapest, Kerepesi út 105.) („Lebonyolító”).

# A JÁTÉKBAN TÖRTÉNŐ RÉSZVÉTEL FELTÉTELEI

**A játék időtartama: 2025. július 17-18.**

**A játék helyszíne:** a Petrányi Autó Budapest, Mázsa tér 3-5. szám alatt levő MG szalonja

A Játékban kizárólag Magyarország 18. életévét betöltött cselekvőképes állampolgárai, valamint ezen állampolgárokkal egy tekintet alá eső cselekvőképes hozzátartozók és/vagy családtagok (”Játékos”) vehetnek részt. A játékban kizárólag magánszemélyek vehetnek részt, jogi személyek nem.

A játékban az vehet részt, aki:

* a megadott időszakon belül személyesen meglátogatja az MG szalont
* **A Petrányi Autó által forgalmazott MG modellek valamelyikére tesztvezetést kér**

A játékról a kapcsolódó marketing kampány digitális (Google és Meta) valamint videós (TikTok és Meta) hirdetési felületein, valamint a [www.petranyiauto.hu](http://www.petranyiauto.hu) weboldalain adunk tájékoztatást a kampányidőszak alatt.

A játékban ezek alapján nincs automatikus részvétel, a sorsoláson csak a fent meghatározott feltételeket teljesítő ügyfelek, mint Játékosok vehetnek részt, akik elfogadják írásban a játékban való részvételi feltételeket.

A nyertesekről a nyereményátvétel során hang-és képfelvétel készülhet, melyet a játék szervezője (Petrányi Autó Kft.) saját social média felületein felhasználhat.

A „Játékos” részvételének a feltétele mindkét esetben a megfelelő kapcsolattartás adatok megadása, ami a sorsolást követően a kapcsolatfelvétel alapját képezi.

A Szervező a nem valós adatokat megadó résztvevőket kizárhatja a Játékból.

**A nyeremények:**

* 1 db MG modell a Petrányi Autó demo flottájából 72 órás használatra
* 1 db kétszemélyes ebéd/vacsora kupon a Petrányi Pince is Borterasz kínálatából fogyasztva 40.000 Ft értékben

A Játékszabályzat feltételeinek teljesítése végett a Szervező megvizsgálhatja, és amennyiben azok, illetve az azt beküldő Játékos bármely okból nem felel meg a Játékszabályzat feltételeinek, úgy az érintett Játékost a Játékból kizárhatja. A Szervező a kizárásról nem küld tájékoztatást, azonban erre irányuló érdeklődés esetén a Szervező tájékoztatást ad.

A Játékból ki vannak zárva a Szervező, valamint a Játék szervezésében résztvevő egyéb szervezetek dolgozói és mindezen személyek Ptk. 8:1.§ (1) bekezdés 1. pontjában meghatározott közeli hozzátartozói.

# A JÁTÉK MENETE, SORSOLÁS

**Sorsolás és nyertesek tájékoztatása:** 2025. július 31-ig

**Sorsolás időpontja:** 2025. július 25. helyszíne\_ Petrányi Autó Centrum, Budapest, Mázsa tér 3-5.

A sorsolás nem nyilvános. A sorsolás 3 tagú sorsolási bizottság jelenlétében történik. A sorsolási bizottság a sorsolásról jegyzőkönyvet készít, a jegyzőkönyvet a sorsolási bizottság tagjai aláírásukkal hitelesítik.

**A Sorsolást követően Szervező 5 munkanapon belül értesíti a nyerteseket a megadott elérhetőségeken (telefon és email cím.).**

A Szervező a nyerteseket telefonon és/vagy emailben értesíti.

A nyeremény átvételére a sorsolást követő 30 naptári napon belül van lehetőség a Petrányi AutóCentrumban, amely nyereményről a Szervező a szolgáltatás, illetve áru igénybevételére jogosító kupont állít ki.

A nyereménykupon felhasználására 2025. december 31-ig van lehetőség, és kizárólag az abban megjelölt szolgáltatásra, árura váltható be.

.

A Szervező kizárja a Játékból azt a Játékost, akinek a nyereményt azért nem lehet átadni, mert a regisztráció során feltüntetett személyes adatok nem valósak, hiányosak vagy tévesek, vagy a Játékos egyéb okból nem felel meg a jelen szabályzatban leírt személyi feltételeknek. A Játékos téves adatszolgáltatásából eredően a Szervezőt és a Lebonyolítót semmilyen felelősség nem terheli.

# ADÓZÁS, KÖLTSÉGVISELÉS

A Nyereményhez tartozó esetleges SZJA fizetési kötelezettséget a Szervező viseli. Szervezőt a Nyeremény fentiek szerinti átadásán és adóvonzata kiegyenlítésén kívül további kötelezettség nem terheli.

# INFORMÁCIÓ A JÁTÉKRÓL

A Játékról részletes információk a [www.peranyiauto.hu](http://www.peranyiauto.hu) weboldalon érhetők el.

További tájékoztatás: Petrányi Autó Kontakt Center (kontakt@petranyiauto.hu) és 06-1-881-0081

# VEGYES RENDELKEZÉSEK

* 1. A Játékosok adatainak hiányosságáért/hibájáért (pl. név elírása, e-mail cím elírása, téves vagy nem valós adat feltüntetése stb.), és ebből eredően a Nyeremény átadásának elmaradásáért vagy késedelméért sem a Szervező, sem a Lebonyolító semmilyen felelősséget nem vállal.

# ADATVÉDELMI TÁJÉKOZTATÓ

A Játékban való részvétel és a Játék során megadott adatszolgáltatás önkéntes és megfelelő tájékoztatás birtokában történt.

Az adatkezelés jogalapja a Játékos önkéntes, adatkezeléshez való hozzájáruló nyilatkozata, amely a Játékban való részvétellel a jelen szabályzat elfogadásával egyidejűleg megtörténik

Azáltal, hogy a Játékos részt vesz a Játékban, önkéntes és kifejezett hozzájárulását adja ahhoz, hogy a Szervező, mint adatkezelő és a Lebonyolító, mint adatfeldolgozó az alábbi adatait, az alábbi célra és jogalapon kezelje, feldolgozza:

1. Kezelt adat típusa: Név, Postai cím, Telefonszám. Adatkezelés célja: 1. Játékos azonosítása, 2. Játékban való részvétel, 3. Nyeremény kézbesítése, 4. Értesítés a nyereményről, kapcsolattartás a Játékkal és a nyereményekkel kapcsolatban, 5. Adójogi és közteher fizetési és bejelentési kötelezettség teljesítése, 6. Jog- és igényérvényesítés - Sorsolás lebonyolítása, nyertesként közzététel. Adatkezelés jogalapja GDPR 6. cikk

(1) bek. a) pontja szerinti hozzájárulás Adatkezelés időtartama A kezelt adatok a nyeremények átvételét követően haladéktalanul törlésre kerülnek, kivéve a pályázatokat (3. pont)

1. Adatkezelés időtartama: A kezelt adatok a nyeremények átvételét követően haladéktalanul törlésre kerülnek
2. Kezelt adat típusa: Szállítási név (forrás: Játékos által megadott) Adatkezelés célja: 1. Nyeremény kézbesítése, 2. Jog- és igényérvényesítés Adatkezelés jogalapja GDPR 6. cikk (1) bek. a) pontja szerinti hozzájárulás. Adatkezelés időtartam: A kezelt adatok a nyeremények átvételét követően haladéktalanul törlésre kerülnek
3. Kezelt adat típusa: Szállítási cím (forrás: Játékos által megadott) Adatkezelés célja: 1. Nyeremény kézbesítése, 2. Jog- és igényérvényesítés Adatkezelés jogalapja GDPR 6. cikk (1) bek. a) pontja szerinti hozzájárulás. Adatkezelés időtartama: A kezelt adatok a nyeremények átvételét követően haladéktalanul törlésre kerülnek

A Szervező és a Lebonyolító az adatkezelési műveleteket úgy tervezik meg és hajtják végre, hogy az információs önrendelkezési jogról és az információ szabadságról szóló 2011. évi CXII. törvény (a továbbiakban: Infótörvény), valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról szóló, az Európai Parlament és a Tanács 2016/679 Rendelete („GDPR”) és az adatkezelésre vonatkozó más szabályok alkalmazása során biztosítsák az érintettek személyes adatainak védelmét.

Az adatkezelő, adatfeldolgozó gondoskodik az adatok kockázattal arányos biztonságáról, továbbá megteszi azokat a technikai és szervezési intézkedéseket és kialakítja azokat az eljárási szabályokat, amelyek az Infótörvény, a GDPR, valamint az egyéb adat- és titokvédelmi szabályok érvényre juttatásához szükségesek. Az adatkezelő, adatfeldolgozó az adatokat kockázattal arányos intézkedésekkel védik különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés, továbbá az alkalmazott technika megváltozásából fakadó hozzáférhetetlenné válás ellen. Ennek keretében az adatkezelő, adatfeldolgozó az Ön személyes adatait jelszóval védett és/vagy titkosított adatbázisban tárolja, az adatvédelmi incidenseket folyamatosan monitorozza.

Az adatkezelő lehetőséget biztosít Önnek arra, hogy az Önről nyilvántartott személyes adatok kezeléséről tájékoztatást kérjen.

Az Ön adatkezeléssel kapcsolatos jogai:

Kérelmezhet az adatkezelőnél

a) tájékoztatását személyes adatai kezeléséről, b) személyes adatainak helyesbítését, valamint c) személyes adatainak törlését vagy zárolását.

Ön az említett jogait az kontakt@petranyiauto.hu e-mail címen előterjesztett kérelmében érvényesítheti. Az Önszemélyes adatait a Lebonyolító oldaláról az adatkezelési tájékoztatóban meghatározott munkaköröket betöltő személyek kezelhetik.

Az adatkezelő, ill. az adatfeldolgozó a saját adatkezelési tevékenységéért tartozik felelősséggel.

Kérelmére az adatkezelő tájékoztatást ad az Ön által, illetve az adatfeldolgozó által feldolgozott adatairól kezelt adatairól, az adatkezelés céljáról, jogalapjáról, időtartamáról, továbbá az adattovábbítás jogalapjáról és címzettjéről. Az adatkezelő köteles a kérelem benyújtásától számított legrövidebb idő alatt, legfeljebb azonban 25 napon belül, közérthető formában, az Ön kérelmére írásban megadni a tájékoztatást. A tájékoztatás ingyenes.

A tájékoztatást az adatkezelő csak a vonatkozó adatkezelési, adatvédelmi jogszabályokban meghatározott esetekben tagadhatja meg.

A Szervező nem vállal felelősséget azért, ha a Játék időtartama alatt az Facebook oldalai technikai okokból időszakosan nem érhető(ek) el. A Játékos tudomásul veszi, hogy a Játék technikai infrastruktúrájának tartalma, teljesítménye, üzenet- és adatátviteli, valamint válaszadási sebessége a kiszolgáló technológia függvénye, és ezáltal ezeket kedvezőtlenül befolyásolhatja olyan, a Szervezőn kívülálló tényező, mint például (de nem kizárólagosan) kapcsolati hiba, a szerver számítógépek teljesítménye, valamint a biztonságos hálózati kapcsolat fenntartása. A Szervező az e bekezdésben írtakból fakadó mindennemű felelősségét kizárja.

A jelen Játékra és Játékszabályzatra irányadó jog a magyar jog.

Budapest, 2025. július 13.

Petrányi-Autó Kft.

Szervező